cyanic-selkie/wikianc huggingface dataset:
Μάγια Γκόικοβιτς
Πολιτική καριέρα
Στις τοπικές εκλογές της Σερβίας το 2004 εξελέγη Δήμαρχος του Νόβι Σαντ, για πρώτη φορά με λαϊκή ψηφοφορία, νικώντας τον τότε δήμαρχο Μπόρισλαβ Νοβάκοβιτς. Έγινε έτσι η πρώτη γυναίκα που άσκησε καθήκοντα δημάρχου στην ιστορία του Νόβι Σαντ.
Εξελέγη Πρόεδρος της Εθνοσυνέλευσης της Σερβίας στις 23 Απριλίου 2014. Το 2018, η Freedom House ανέφερε ότι η Γκοΐκοβιτς διεξήγαγε τις κοινοβουλευτικές διαδικασίες με εξαιρετικά κομματικό τρόπο, με τεράστιο αριθμό διακοπών και κυρώσεων που επιβλήθηκαν σε βουλευτές της αντιπολίτευσης. Επιπλέον, επικρίθηκε επειδή πρότεινε στους βουλευτές του κυβερνώντος συνασπισμού να ψηφίσουν πρωτοβουλίες και προτάσεις χτυπώντας ένα κουδούνι.
Στις 27 Ιουνίου 2020, η Γκοΐκοβιτς νοσηλεύτηκε με COVID-19.
Εξωτερικοί σύνδεσμοι
Κατηγορία:Σέρβοι υπουργοί Κατηγορία:Αντιπρόεδροι της Σερβίας Κατηγορία:Σέρβες πολιτικοί Κατηγορία:Σελίδες με μη επιθεωρημένες μεταφράσεις
Ποίμνη Ξάνθης
H Ποίμνη είναι μικρό πεδινό χωριό της Θράκης στην Περιφερειακή Ενότητα Ξάνθης.
Γεωγραφία - Ιστορία
Η Σεμέλη βρίσκεται στα όρια με την Περιφερειακή Ενότητα Καβάλας και τη βορειοδυτική άκρη της πεδιάδας της Ξάνθης σε υψόμετρο 41 μέτρα. Απέχει 12 χλμ. Β. από το Εύλαλο (έδρα του δήμου), 14 χλμ. ΝΔ. από την Ξάνθη και 43 χλμ. Α.-ΒΑ. από την Καβάλα. Δυτικά του χωριού είναι η Θαλασσιά, βορειοδυτικά ο Νέστος ποταμός και οι Τοξότες, νότια ο Άγιος Αθανάσιος και το Όλβιο ενώ στη βόρεια άκρη του χωριού περνάει η Εγνατία Οδός. Την περίοδο της τουρκοκρατίας αναφέρεται με την ονομασία Τσομπάν-Μαχαλέ και επίσημα, μετά την απελευθέρωση της Θράκης, το 1924 με την ονομασία Ποίμνη στο ΦΕΚ 194Α - 14/08/1924 να προσαρτάται στην τότε κοινότητα Τοξοτών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Τοξοτών που υπάγεται στο Δήμου Τοπείρου και σύμφωνα με την απογραφή του 2011 έχει πληθυσμό 44 κατοίκους. ενώ οι απογραφές κατοίκων του ήταν :
Παραπομπές
Κατηγορία:Χωριά του νομού Ξάνθης Κατηγορία:Δήμος Τοπείρου
Τζον Έλερκερ Μπούλκοτ
Ο Τζον Έλερκερ Μπούλκοτ (1784-1855) ήταν έμπορος και πλοιοκτήτης από το Λονδίνο. Ήταν διευθυντής της Τράπεζας του Λονδίνου, της Τράπεζας του Δουβλίνου, καθώς και της εταιρείας "New Zealand Company". Υπηρέτησε ως σερίφης του Μεριόνετ στην Ουαλία. Μέχρι τον θάνατό του το 1855, διέθετε σημαντικές εκτάσεις και κτίρια στο Λονδίνο, καθώς και άλλα ακίνητα λίγο πιο έξω από την πόλη.
Πρώτα χρόνια και οικογένεια
Ο Τζον Έλερκερ Μπούλκοτ γεννήθηκε στις 28 Δεκεμβρίου του 1784 στο Λάιμχαους, Stepney, στο Μίντλσεξ, με πατέρα τον Τζον Μπούλκοτ (1761-1833) και μητέρα τη σύζυγό του, Μέρι Μπούλκοτ. Ο πατέρας του, o John Boulcott senior, ήταν έμπορος ξυλείας στο Λονδίνο μέχρι και το 1794. Ο John senior συνεργάστηκε με τον γιο του Joseph Crew Boulcott (1788-1850) με μια αυλή στο Narrow St, Ratcliff στπ Λονδίνο, μέχρι και τον Ιούνιο του 1810. Η επιχείρηση αυτή συνέχισε να λειτουργεί έως και το 1834 υπό το όνομα "John Boulcott & Son". Ο John Boulcott ο οποίος ήταν διευθυντής της "Commercial Dock Company" μεταξύ του 1814 και του 1825, ήταν ίσως ο John senior, μιας και ο λιμένας εξειδικευμένος στην εισαγωγή ξυλείας. Ο John senior περιγράφηκε επίσης ως έμπορος της Ρωσίας μέχρι το 1800, υποδεικνύοντας ότι μερικά από τα ξύλα που πωλούσε εισήχθησαν από τις χώρες της Βαλτικής και στη συνέχεια ελέγχονταν από τη Ρωσία.
Παραπομπές
Κατηγορία:Άγγλοι επιχειρηματίες Κατηγορία:Έμποροι
Νεβένκα Πέτριτς
Η Νεβένκα Πέτριτς (σερβικά: Nevenka Petrić, 11 Μαρτίου 1927 - 27 Δεκεμβρίου 2015) ήταν Σέρβα συγγραφέας, ποιητής, εκπαιδευτικός και ειδική στα οικογενειακά θέματα και στους ρόλους των φύλων. Γεννήθηκε στο Μασλοβάρ και σε ηλικία 14 ετών εντάχθηκε στον αγώνα των Παρτιζάνων. Γρήγορα έγινε ηγέτιδα σε νεαρά στρατεύματα. Συμμετείχε με σθένος στον αντιφασιστικό αγώνα μέσω οργανώσεων. Στο Πρώτο Συνέδριο της Κομμουνιστικής Νεολαίας Γιουγκοσλαβίας εκλέχτηκε πρόεδρος της Αντιφαιστικής Νεανικής Γιουγκοσλαβικής Συμμαχίας. Εκείνη την περίοδο ουσιαστικά ξεκινά και η σοβαρή πολιτική της ενασχόληση. Και μετά την απελευθέρωση του 1945, συνέχει να ασχολείται με αντιφασιστικές οργανώσεις σε τοπικό πιο πολύ επίπεδο.
Το 1961, εκλέχτηκε μέλος του συμβουλίου της γυναικείας αντιπροσωπίας από όλη τη Γιουγκοσλαβία, εκεί χρημάτισε ως γραμματέας. Στη θέση αυτή παρέμεινε για 8 έτη. Παράλληλα ασχολούνταν και με την παιδεία. Το 1967, εκλέχτηκε αντιπρόεδρος του Συμβουλίου του Οικογενειακού Προγραμματισμού Γιουγκοσλαβίας, ενώ τον επόμενο χρόνο έγινε και πρόεδρος αυτού. Στο πόστο αυτό παρέμεινε για 8 χρόνια. Σε πολλές περιπτώσεις, σχετικά με αυτά τα ζητήματα, υπήρξε αντιπρόσωπος της Γιουγκοσλαβίας σε διάφορα διεθνή μίτινγκ. Υπήρξε επίσης μέλος του International Planned Parenthood Federation, ως αντιπρόσωπος της Ευρώπης. Ήταν επίσης η διευθύντρια του Ανθρωπισμός και οι Σχέσεις μεταξύ Φυλών και Γονικής Υπευθυνότητας, η εν λόγω σειρά μαθημάτων, κράτησε από το 1982 έως και το 1992, στο Πανεπιστήμιο του Σαράγιεβο.
Η Πέτριτς, υπήρξε μέλος και της Ένωσης Συγγραφέων της Σερβίας καθώς και αντιπρόεδρος της Ένωσης Συγγραφέων της Γιουγκοσλαβίας. Η Πέτριτς κυκλοφόρησε 13 βιβλία, στα οποία υπάρχει και μία τριλογία. Το 1997, κυκλοφόρησε και μία βιβλιογραφία της για τα 50 χρόνια που έκλεισε στις εκδόσεις. Η έκδοση αυτή περιείχε πολυάριθμα έργα της. Η πτυχιακή της εργασία συνέβαλε τα μέγιστα στην οργάνωση του ανθρωπισμού στη Γιουγκοσλαβία, η οποία μάλιστα κυκλοφόρησε κι αυτή. Επίσης, έχει κυκλοφορήσει και τρία βιβλία στην αγγλική γλώσσα. Στη συγγραφική της καριέρα υπάρχουν και τέσσερις ποιητικές συλλογές, οι οποίες κυκλοφόρησαν όλες τη δεκαετία του 1990.
Εξωτερικοί σύνδεσμοι
Κατηγορία:Σέρβοι συγγραφείς Κατηγορία:Κοινωνικοί επιστήμονες Κατηγορία:Σέρβοι ποιητές Κατηγορία:Σερβοβόσνιοι
Συνθήκες Ειρήνης των Παρισίων (1947)
Οι Συνθήκες Ειρήνης των Παρισίων (γαλλικά: Traités de Paris) υπογράφηκαν στις 10 Φεβρουαρίου 1947, έπειτα από το τέλος του Β΄ Παγκοσμίου Πολέμου το 1945. Η Διάσκεψη Ειρήνης των Παρισίων διήρκεσε από τις 29 Ιουλίου έως τις 15 Οκτωβρίου 1946. Οι νικηφόρες στον πόλεμο Συμμαχικές δυνάμεις (κυρίως το Ηνωμένο Βασίλειο, η Σοβιετική Ένωση, οι Ηνωμένες Πολιτείες και η Γαλλία) διαπραγματεύτηκαν τις λεπτομέρειες των συνθηκών ειρήνης με την Ιταλία, τη Ρουμανία, την Ουγγαρία, τη Βουλγαρία και τη Φινλανδία. Οι συνθήκες επέτρεψαν στις ηττημένες δυνάμεις του Άξονα να αναλάβουν τις ευθύνες τους για τον πόλεμο και να εκπληρώσουν τις προϋποθέσεις για ένταξή τους στον Οργανισμό Ηνωμένων Εθνών.
Ο διακανονισμός που επιτεύχθηκε στις συνθήκες ειρήνης περιελάμβανε την καταβολή πολεμικών επανορθώσεων, τη δέσμευση για μειονοτικά δικαιώματα και εδαφικές προσαρμογές, συμπεριλαμβανομένης του κατάλυσης της ιταλικής αποικιακής αυτοκρατορίας σε Αφρική και Ευρώπη, καθώς και αλλαγές στα ιταλο-γιουγκοσλαβικά, ουγγρο-τσεχοσλοβακικά, σοβιετο-ρουμανικά, ουγγρο-ρουμανικά, γαλλο-ιταλικά και σοβιετο-φινλανδικά σύνορα. Οι συνθήκες υποχρέωσαν επίσης τα συμβαλλόμενα κράτη να παραδώσουν τους κατηγορούμενους για εγκλήματα πολέμου στις Συμμαχικές δυνάμεις προκειμένου να δικαστούν από στρατοδικεία.
Πολιτικές ρήτρες
Οι πολιτικές ρήτρες όριζαν ότι ο υπογράφων πρέπει «να λάβει όλα τα απαραίτητα μέτρα για να εξασφαλίσει σε όλα τα άτομα υπό τη δικαιοδοσία (του) ―χωρίς διάκριση φυλής, φύλου, γλώσσας ή θρησκείας― την απόλαυση των ανθρωπίνων δικαιωμάτων και των θεμελιωδών ελευθεριών, συμπεριλαμβανομένης της ελευθερίας της έκφρασης, του τύπου και των δημοσιεύσεων, της θρησκευτικής λατρείας, της πολιτικής γνώμης και της δημόσιας συνάθροισης».
Επίσης, δεν θα επιβάλλονταν κυρώσεις σε υπηκόους λόγω της ταύτισής τους, εν καιρώ πολέμου, με την πλευρά των Συμμάχων. Κάθε κυβέρνηση θα λάμβανε μέτρα για να αποτρέψει την αναζωπύρωση των φασιστικών οργανώσεων ή οποιωνδήποτε άλλων «είτε πολιτικών, είτε στρατιωτικών ή παραστρατιωτικών, σκοπός των οποίων είναι να στερήσουν τους λαούς από τα δημοκρατικά τους δικαιώματα».
Ιταλία
Η Ιταλία έχασε τις αποικίες της Ιταλικής Λιβύης και της Ιταλικής Ανατολικής Αφρικής. Η τελευταία αποτελούνταν από την Ιταλική Αιθιοπία, την Ιταλική Ερυθραία και την Ιταλική Σομαλιλάνδη. Ωστόσο, συνέχισε να διοικεί την πρώην Ιταλική Σομαλιλάνδη ως Διοικητικό Καταπίστευμα των Ηνωμένων Εθνών μέχρι το 1960. Στις συνθήκες ειρήνης, η Ιταλία αναγνώρισε την ανεξαρτησία της Λαϊκής Σοσιαλιστικής Δημοκρατίας της Αλβανίας. Η Ιταλία έχασε τη συνοικία που κατείχε στην Τιεντσίν, η οποία παραδόθηκε στην Κίνα, και τα Δωδεκάνησα στο Αιγαίο Πέλαγος, τα οποία παραχωρήθηκαν στο Βασίλειο της Ελλάδας.
Φινλανδία
Η Φινλανδία αποκατέστησε τα προπολεμικά σύνορά της, χωρίς όμως να ανακτά τις εδαφικές απώλειες που προκλήθηκαν από τον Χειμερινό Πόλεμο του 1939-1940. Παράλληλα, πώλησε στη Σοβιετική Ένωση την αγροτική περιοχή Ραγιακόσκι. Στη Φινλανδία, οι πολεμικές αποζημιώσεις και η υπαγορευόμενη προσαρμογή των συνόρων θεωρήθηκαν ως μεγάλη αδικία και προδοσία των Συμμαχικών δυνάμεων. Εντούτοις, η συνεργασία της Φινλανδίας με τη Ναζιστική Γερμανία, μεταξύ του 1941 και του 1944, αποδυνάμωσε τη διαπραγματευτική ισχύ της κατά τη Διάσκεψη Ειρήνης των Παρισίων. Τα εδαφικά κέρδη της Σοβιετικής Ένωσης στο φινλανδικό έδαφος βασίστηκαν στην Ανακωχή της Μόσχας, που υπεγράφη στις 19 Σεπτεμβρίου του 1944.
Ρουμανία
Η Ρουμανία αποκατέστησε τα προπολεμικά σύνορά της με την Ουγγαρία, επανακτώντας τη Βόρεια Τρανσυλβανία. Ωστόσο, επιβεβαιώθηκε η απώλεια της Βεσσαραβίας και Βόρειας Βουκοβίνας, που είχαν προσαρτηθεί στη Σοβιετική Ένωση, δημιουργώντας τη Σοβιετική Σοσιαλιστική Δημοκρατία της Μολδαβίας. Όσον αφορά τα σύνορα με τη Βουλγαρία, παρέμεινε σε ισχύ η Συνθήκη της Κραϊόβα, με την οποία η Νότια Δοβρουτσά προσαρτήθηκε στη Βουλγαρία.
Βουλγαρία
Η Βουλγαρία αποκατέστησε τα σύνορα που διέθετε πριν την 1η Ιανουαρίου του 1941, επιστρέφοντας τη Μακεδονία του Βαρδάρη στη Γιουγκοσλαβία και την Ανατολική Μακεδονία και Δυτική Θράκη στην Ελλάδα, διατηρώντας όμως τη Νότια Δοβρουτσά, όπως προβλεπόταν στη Συνθήκη της Κραϊόβα. Η Βουλγαρία, με αυτόν τον τρόπο, ήταν η μόνη δύναμη του Άξονα που διατηρούσε έδαφος που αποκτήθηκε κατά τη διάρκεια του Β΄ Παγκοσμίου Πολέμου.
Πολεμικές αποζημιώσεις
Το πρόβλημα των πολεμικών επανορθώσεων αποδείχθηκε ένα από τα πιο δύσκολα που προέκυψαν κατά τις μεταπολεμικές συνθήκες. Η Σοβιετική Ένωση, η χώρα που υπέστη τις σοβαρότερες καταστροφές από τον πόλεμο, διεκδίκησε τα μέγιστα δυνατά ποσά από τις χώρες του Άξονα.
Άρλα Αχαΐας
Η Άρλα είναι χωριό της Αχαΐας στα δυτικά του νομού. Έχει 335 κατοίκους και βρίσκεται σε υψόμετρο 194 μέτρων, στο κάμπο της Κάτω Αχαΐας στις χαμηλές πλαγιές της Μόβρης. Συνορεύει με τα χωριά Άνω Σουδεναίικα, Φώσταινα, Πηγάδια και τους οικισμούς Ζησιμαίικα και Μπεθμουταίικα.
Ιστορία
Η Άρλα άγνωστο πότε κατοικήθηκε πρώτη φορά, το τοπωνύμιο υπήρχε πριν την κατάκτηση της Πελοποννήσου το 1204 από τους Φράγκους με το όνομα Άρουλα. Αναφέρεται κατά τη φραγκοκρατία ότι ανήκε στη Βαρωνία Πατρών και ότι αγοράστηκε από τον αυθέντη των Πατρών για να δοθεί στον Φράγκο ηγεμόνα της Βαρονίας.
Το χωριό αναφέρεται με την ονομασία "Άρουλα" μέχρι το 1700 περίπου, όταν αρχίζει σε διάφορα έγγραφα να αναφέρεται σαν Άρλα, όνομα το οποίο επικράτησε. Το όνομα Άρουλα έχει πολλές εκδοχές για την προέλευση του: ο Κώστας Τριανταφύλλου αναφέρει ότι προέρχεται είτε εκ του Βυζαντινού άρουλα = φωκίων, ή εκ του επίσης βυζαντινού αρούλα=αρεούδια=Βελανιδιές, είτε είναι σλαβικής, λατινικής και αρβανίτικης προέλευσης, ακόμα και οθωμανικής.
Στη διάρκεια της Φραγκοκρατίας στην Άρλα χτίστηκε και κάστρο για τον έλεγχο της περιοχής, το Αιγυπτόκαστρο. Κατά την πρώτη Ενετοκρατία το 1703 η Άρλα δόθηκε από τους Ενετούς τιμάριο στην οικογένεια Λογοθέτη από τη Ζάκυνθο. Το τιμάριο δόθηκε σαν ανταμοιβή για τις υπηρεσίες της οικογένειας στον Ενέτο-τουρκικό πόλεμο. Ο παρακείμενος οικισμός Λογοθέτης οφείλει την ονομασία του σε αυτήν την παλιά οικογένεια. Ο Λεωνίδας Ζώης αναφέρει ότι το τιμάριο δόθηκε στον Αντώνιο-Ευστάθιο Λογοθέτη, όπου μαζί του δόθηκε και ο τίτλος του κόμη. Ο Λογοθέτης αυτός είχε διακριθεί σε μάχες κατά των Οθωμανών στην Πελοπόννησο το 1686 ενώ είχε τιμηθεί και με το παράσημο του Αγίου Μάρκου.
Το 1710 αναφέρεται σε κατάσταση σιτηρών που παράγονται στην Άρλα, όπου μεταξύ άλλων αναφέρεται ότι έχει 50 καλύβες. Ο Πουκεβίλ το 1816 το αναφέρει με το όνομα Avla και 25 οικογένειες, όλες ελληνικές.
Μετά την επανάσταση του 21 στην Άρλα αλλά και στην ευρύτερη περιοχή κατέβαιναν για τον χειμώνα ποιμένες με τα κοπάδια τους από τη Βλασία και το Βραχνί των Καλαβρύτων, αρκετοί από αυτούς μετά από χρόνια εγκαταστάθηκαν μόνιμα στην περιοχή.
Το 1950 κατασκευάστηκε η πλατεία του χωριού και διανοίχτηκε ο δρόμος για διέρχονται οχήματα και λεωφορεία.
Διοικητική ιστορία
Το 1835 με τη δημιουργία των δήμων έγινε χωριό του τότε Δήμου Δύμης έως το 1912.
Το 1912, με το ΦΕΚ 256Α - 28/08/1912, αποτέλεσε οικισμό της Κοινότης Φωσταίνης μαζί με τη Φώσταινα έως το 1927. Το 1927, με το ΦΕΚ 187Α - 06/09/1927, αποσπάστηκε από την κοινότητα Φωσταίνης και αποτέλεσε ανεξάρτητη κοινότητα σαν Κοινότητα Άρλας· το 1940 προστέθηκε στην κοινότητα και ο οικισμός Ροβιανίτης. Το 1998 με το Σχέδιο Καποδίστριας έγινε δημοτικό διαμέρισμα του Δήμου Ωλενίας έως το 2010 που έγινε δημοτική ενότητα του Δήμου Δυτικής Αχαΐας. Η τοπική κοινότητα Άρλας είναι χαρακτηρισμένη ως αγροτικός ημιορεινός οικισμός, με έκταση 11,908 χμ² (2011).
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας
Σαν Στέφανο (Αλεξάνδρεια)
thumb|280px|Η συνοικία του Σαν Στέφανο όπως φαίνεται από τη θάλασσα, μαζί με το San Stefano Grand Plazza thumb|280px|Το [[San Stefano Grand Plazza]]
Το Σαν Στέφανο είναι συνοικία της Αλεξάνδρειας στην Αίγυπτο. Η ονομασία δόθηκε από τη Ramleh Tram Company σε ανάμνηση της νίκης των Σέρβων με τη βοήθεια των Ρώσων, επί των Οθωμανών στη Μάχη του Αγίου Στεφάνου το 1874 για την ανεξαρτησία της Σερβίας. Εκεί η εταιρία δημιούργησε και το περίφημο ξενοδοχείο και καζίνο "Σαν Στέφανο" των 200 δωματίων που κτίστηκε περί το 1886-87 και κατεδαφίστηκε στα 1999 και το οποίο κάποια στιγμή διαχειριζόταν ο Έλληνας Αιγυπτιώτης Γεώργιος Νούγκοβιτς.
Στη θέση του Καζίνο Σαν Στέφανο έχει χτιστεί το San Stefano Grand Plazza, το οποίο είναι ένα κτηριακό συγκρότημα που περιλαμβάνει μαγαζιά, διαμερίσματα και ένα ξενοδοχείο της αλυσίδας Four Seasons. Το κτίριο εγκαινιάστηκε το 2007 και με ύψος 135 μέτρων είναι το ψηλότερο στην Αλεξάνδρεια.
Η συνοικία εξυπηρετείται από τον ομώνυμο σταθμό του τραμ.
Αναφορές
Κατηγορία:Συνοικίες της Αλεξάνδρειας
Μπέλλα-Πάις
Το Μπέλλα-Πάις είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Κερύνειας
Αυστριακό Ταχυδρομικό Ταμιευτήριο
μικρογραφία| Αυστριακό Ταχυδρομικό Ταμιευτήριο Το κτίριο στο οποίο στεγάζεται το Αυστριακό Ταχυδρομικό Ταμιευτήριο (γερμανική γλώσσα: Österreichische Postsparkasse) είναι ένα γνωστό κτίριο της Βιέννης, το οποίο έχει σχεδιαστεί και ανεγερθεί από τον αρχιτέκτονα Ότο Βάγκνερ. Το κτίριο συγκαταλέγεται ανάμεσα στα σημαντικά έργα του βιεννέζικου ζετσεσιονισμού, ο οποίος αποτελεί ένα από τα παρακλάδια της Αρ Νουβό.
Εξωτερικό
Το κτίριο του Αυστριακού Ταχυδρομικού Ταμιευτηρίου εκτείνεται σε οκτώ ορόφους και καταλαμβάνει ένα ολόκληρο οικοδομικό τετράγωνο. Η πρόσοψή του είναι καλυμμένη με τετράγωνες μαρμάρινες πλάκες και στοιχεία αλουμινίου, τα οποία παραπέμπουν στην έννοια της αποταμίευσης. Οι πλάκες γρανίτη συνδέονται μεταξύ τους στο κατώτατο και στο ανώτερο σημείο. Τα πριτσίνια με τα οποία φαίνεται να στερεώνεται στον τοίχο η μαρμάρινη επένδυση είναι καθαρά διακοσμητικά και αρθρώνουν την πρόσοψη. Εφόσον οι πλάκες, που έχουν πάχος περίπου 10 εκατοστά, διατηρούνται στη θέση τους με γύψο, τα πριτσίνια δεν επιτελούν λειτουργία στήριξης. Η χρήση του μαρμάρου καθιστά τη συντήρηση και τον καθαρισμό της πρόσοψης πολύ εύκολες και φθηνές εργασίες, γεγονός που αποτελούσε σημαντικό λειτουργικό στοιχείο στον σχεδιασμό του Βάγκνερ. Ο Βάγκνερ εκτιμούσε πολύ το αλουμίνιο, το υλικό που τελειοποίησε ο Αυστριακός χημικός Καρλ Γιόζεφ Μπάγιερ για βιομηχανική παραγωγή. Χρησιμοποίησε το υλικό όχι μόνο για τα καρφιά, αλλά και για άλλα διακοσμητικά στοιχεία που βρίσκονται στο εξωτερικό και στο εσωτερικό του κτηρίου, όπως η κιονοστοιχία και οι κεντρικοί αγωγοί θέρμανσης. Στα γλυπτά, που έχουν ύψος 4,3 μέτρα, χρησιμοποιήθηκε χυτό αλουμίνιο για πρώτη φορά. Αυτά βρίσκονται στην σοφίτα του κτηρίου και είναι έργα του συνεργάτη του Βάγκνερ, Ότμαρ Σίμκοβιτς. Τα γυάλινα παράθυρα αποτελούν εν μέρει έργο του Λέοπολντ Φόρστνερ.
Εσωτερικό
αριστερά|μικρογραφία| Θέα στο αίθριο δεξιά|μικρογραφία| Κεντρική αίθουσα του Αυστριακού Ταχυδρομικού Ταμιευτηρίου στη Βιέννη μικρογραφία| Κλιμακοστάσιο Μέσω της κύριας εισόδου από την οδό Georg-Coch-Platz, ο επισκέπτης ανεβαίνει μια σκάλα προς το μεγάλο Kassenhalle, όπου βρίσκονται οι υπηρεσίες εξυπηρέτησης πελατών. Η κύρια αίθουσα, λοιπόν, βρίσκεται στον πρώτο όροφο για πρακτικούς λόγους. Η αίθουσα είναι σχεδιασμένη σαν αίθριο, με έναν μεγάλο γυάλινο φεγγίτη που επιτρέπει στο φυσικό φως να εισέρχεται συνεχώς στην καρδιά του κτηρίου. Το φυσικό φως δεν χρησιμοποιείται μόνο για αισθητικούς λόγους, αλλά και για τη μείωση του κόστους του ηλεκτρικού φωτισμού. Ακόμη και το δάπεδο της κύριας αίθουσας είναι κατασκευασμένο από γυάλινα πλακάκια, επιτρέποντας στο φυσικό φως να φτάνει στον πιο κάτω όροφο, όπου βρίσκονται οι ταχυδρομικές θυρίδες και οι αίθουσες διαλογής αλληλογραφίας. Ο Βάγκνερ διατήρησε τη διακόσμηση στην κεντρική αίθουσα σε μινιμαλιστικά επίπεδα, αποφεύγονας να χρησιμοποιήσει άλλα υλικά εκτός από γυαλί και γυαλισμένο χάλυβα. Το διακοσμητικό αποτέλεσμα δημιουργείται από την απλή αλλά κομψή χρήση του ίδιου του υλικού. Ο φεγγίτης που έχει κατασκευαστεί από αμμοβολισμένο γυαλί διαπερνάται από χαλύβδινες κολόνες, που χαρακτηρίζονται από λεπτή σχεδίαση. Η αίθουσα είναι ένα από τα γνωστότερα έργα του Ότο Βάγκνερ, καθώς και ένα από τα καλύτερα παραδείγματα του βιεννέζικου ζετσεσιονισμού.
Ο χώρος γραφείων του κτηρίου χωρίζεται σύμφωνα με τον άξονα των εξωτερικών παραθύρων, κάνοντας εκ νέου χρήση του φυσικού φωτός σε όσο το δυνατόν μεγαλύτερο βαθμό. Οι εσωτερικοί τοίχοι είναι μη φέροντες και, ως εκ τούτου, μπορούν να αναδιαρθρωθούν ανάλογα με τις ανάγκες, ένα χαρακτηριστικό που έχει πλέον παγιωθεί στα σύγχρονα κτήρια γραφείων.
Σημερινή κατάσταση
Χωρίς ζημιές από τους βομβαρδισμούς κατά τη διάρκεια του Β' Παγκοσμίου Πολέμου, το κτίριο βρίσκεται ακόμη στην αρχική του κατάσταση και, από το 2005, περιλαμβάνει ένα μουσείο αφιερωμένο στον δημιουργό του, τον Ότο Βάγκνερ.
Εξωτερικοί σύνδεσμοι
Κατηγορία:Βιέννη
Ευθύμιος Μασσαράς
Ο Ευθύμιος Μασσαράς (1924-2016) ήταν Έλληνας γεωπόνος, δασολόγος και πολιτικός. Υπηρέτησε ως Νομάρχης Αργολίδας από το 1982 έως το 1983 και για πολλά χρόνια ως διευθυντής Εγγείων Βελτιώσεων Αχαΐας. Μεταξύ άλλων, υπήρξε ιδρυτικό μέλος της Εταιρίας Προστασίας Περιβάλλοντος Αχαΐας και μέλος του Δ.Σ. επιστημόνων του νομού.
Σπουδές και δραστηριότητα
Γεννήθηκε στο Μεσόλογγο Κοζάνης και ολοκλήρωσε τα πρώτα του γράμματα στο Τσοτύλι. Σπούδασε στη Γεωπονική Σχολή του ΑΠΘ και αργότερα στο εξωτερικό.
Πολιτική σταδιοδρομία
Διορίστηκε Νομάρχης Αργολίδας το 1982 και υπηρέτησε έως το 1983. Εκτός από την Αχαΐα, εργάστηκε στον τομέα του στη Δράμα και στην Άρτα.
Απεβίωσε σε ηλικία 92 ετών και κηδεύτηκε στις 11 Αυγούστου 2016 από τον ιερό ναό Αγίων Πάντων στα Καλάβρυτα. . Ήταν παντρεμένος με την Μαρία Δαφαλιά, πρόεδρο του Ιδρύματος Στήριξης Ογκολογικών Ασθενών "Η Ελπίδα" και πρώην στέλεχος της Νομαρχιακής Αυτοδιοίκησης Αχαΐας. Απέκτησαν μία κόρη, τη Θεοδώρα.
Παραπομπές
Κατηγορία:Νομάρχες Αργολίδας Κατηγορία:Έλληνες γεωπόνοι
Δίας LI
Ο Δίας LI είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τους R. Jacobson, M. Brozovic, Μπρετ Γκλάντμαν και M. Alexandersen με το τηλεσκόπιο 5 μέτρων που βρίσκεται στο Αστεροσκοπείο του Πάλομαρ το 2010, ενώ η ανακάλυψή του ανακοινώθηκε την 1 Ιουνίου του 2011. Πήρε το μόνιμο όνομά του το Μάρτιο του 2015. Είναι ο πρώτος δορυφόρος του Δία που ανακαλύφθηκε το έτος 2010. Η αρχική προσωρινή ονομασία που του είχε δοθεί ήταν S/2010 J 1.
Εξωτερικοί σύνδεσμοι
Κατηγορία:Φυσικοί δορυφόροι Δία
Άγιος Αθανάσιος Ξάνθης
Ο Άγιος Αθανάσιος είναι μικρό πεδινό χωριό της Θράκης στην Περιφερειακή Ενότητα Ξάνθης.
Γεωγραφία - Ιστορία
Η Άγιος Αθανάσιος βρίσκεται στα όρια με την Περιφερειακή Ενότητα Καβάλας και τη βορειοδυτική άκρη της πεδιάδας της Ξάνθης σε υψόμετρο 40 μέτρα. Απέχει 18 χλμ. Β. από το Εύλαλο (έδρα του δήμου), 12 χλμ. ΝΔ. από την Ξάνθη και 43 χλμ. Α.-ΒΑ. από την Καβάλα. Δίπλα και βορειοδυτικά του χωριού είναι η Κοσμητή και ο Νέστος ποταμός, βόρεια ηΘαλασσιά και νοτιοανατολικά το Όλβιο. Σε κοντινό ύψωμα έχει εντοπιστεί αρχαίος οικισμός και επιφανειακή κεραμική (όστρακα με αυλακωτή και εμπίεστη διακόσμηση) που χρονολογούνται σε διάφορες εποχές (νεολιθική, εποχή του Χαλκού, πρώιμη εποχή του Σιδήρου). Το χωριό δημιουργήθηκε μετά την Μικρασιατική Καταστροφή από πρόσφυγες (κυρίως της Ανατολικής Θράκης) που εγκαταστάθηκαν στην περιοχή η οποία ήταν τσιφλίκι. Αναφέρεται επίσημα για πρώτη φορά ως ξεχωριστός οικισμός το 1928 να προσαρτάται στην τότε κοινότητα Τοξοτών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Τοξοτών που υπάγεται στο Δήμου Τοπείρου και σύμφωνα με την απογραφή του 2011 έχει ως πληθυσμό 239 κατοίκους. ενώ οι παλιότερες απογραφές κατοίκων του ήταν:
Παραπομπές
Κατηγορία:Χωριά του νομού Ξάνθης Κατηγορία:Δήμος Τοπείρου
Τζαμάλ Τζόουνς (καλαθοσφαιριστής)
Ο Τζαμάλ Τζόουνς (αγγλικά:Jamal Jones, 17 Φεβρουαρίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Ιωνικό Νίκαιας.
Ντέλαγουερ 87ερς (πρώτη περίοδος)
Αφού αρχικά σκέφτηκε να μεταγραφεί για το τελευταίο έτος της κολεγιακής καλαθοσφαίρισης στο NCAA, ο Τζόουνς τελικά αποφάσισε να τερματίσει την κολεγιακή σταδιοδρομία του και προχώρησε στην D-League. Επιλέχθηκε στο δεύτερο γύρο του D-League ντραφτ 2014 από τους Ντέλαγουερ 87ερς. Στην πρώτη επαγγελματική του σεζόν, είχε μέσο όρο 7,8 πόντους και 2,9 ριμπάουντ σε 21,1 λεπτά σε 46 αγώνες.
Λιλ Μετροπόλ
Αφού δεν επιλέχθηκε στο NBA ντραφτ 2015 και ύστερα από ένα πέρασμα από τους 76ερς στο Σάμερ Λιγκ, ο Τζόουνς τελικά αποφάσισε να εγκαταλείψει τον οργανισμό και επέλεξε να αγωνιστεί στο εξωτερικό αντί για ακόμη μία σεζόν στη D-League. Στις 3 Αυγούστου 2015, εντάχθηκε στη Λιλ Μετροπόλ της γαλλικής Pro B. Είχε μέσο όρο 13,1 πόντους, 4,9 ριμπάουντ και 1,9 ασίστ σε 18 αγώνες, πριν αποχωρήσει από την ομάδα για να επιστρέψει στους 87ερς.
Ντέλαγουερ 87ερς (δεύτερη περίοδος)
Επέστρεψε στους 87ερς και τελείωσε τη σεζόν 2016 με την ομάδα, παίζοντας σε 13 αγώνες και είχε κατά μέσο όρο 5,4 πόντους και 1,6 ριμπάουντ ανά αγώνα. Επιλέχθηκε από τους Γουίντι Σίτι Μπουλς στον 10ο γύρο του D-League ντραφτ 2016, αλλά επέλεξε και πάλι να αγωνιστεί στο εξωτερικό, αντί στη D-League. Οι Σίτι Μπουλς αντάλλαξαν τα δικαιώματα επιστροφής του από το εξωτερικό στους Νόρθεν Αριζόνα Σανς στις 29 Οκτωβρίου 2016.
Κόμπρατ
Ο Τζόουνς υπέγραψε με την Κόμπρατ της φινλανδικής Κορισλίγκα στις 11 Αυγούστου 2016. Ηγήθηκε στην κατηγορία των πόντων στο πρωτάθλημα, με μέσο όρο 21,5 πόντους ανά αγώνα, παράλληλα με 5,6 ριμπάουντ, 1,8 ασίστ και 1,2 κλεψίματα σε 39 αγώνες.
Σκαλιτζέρα Βερόνα
Ο Τζόουνς υπέγραψε με τη Σκαλιτζέρα Βερόνα της Σέριε Α2 στις 9 Ιουλίου 2017. Είχε μέσο όρο 14 πόντους, 4,2 ριμπάουντ και 2,2 ασίστ ανά αγώνα σε 36 αγώνες με την ομάδα.
ΠΑΟΚ
Ο Τζόουνς υπέγραψε με τον ΠΑΟΚ της Α1 στις 4 Ιουλίου 2018. Υπέστη τραυματισμό στο χόνδρο του δεξιού του γονάτου στις αρχές Μαρτίου του 2019, που απαιτούσε χειρουργική επέμβαση που τον άφησε εκτός αγωνιστικής δράσης για εκείνη τη σεζόν. Είχε μέσο όρο 6,5 πόντους σε 12 αγώνες του Μπάσκετμπολ Τσάμπιονς Λιγκ 2018-19 και 7,7 πόντους και 3,1 ριμπάουντ σε 13 αγώνες στο πρωτάθλημα.
Ιωνικός Νίκαιας
Ο Τζόουνς επέλεξε να παραμείνει στην Ελλάδα για τη σεζόν 2019-2020 και υπέγραψε με τον Ιωνικό Νίκαιας, στις 25 Ιουνίου 2019.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές Ντέλαγουερ 87ερς Κατηγορία:Καλαθοσφαιριστές D-League Κατηγορία:Καλαθοσφαιριστές Λιλ Μετροπόλ Κατηγορία:Καλαθοσφαιριστές LNB Pro B Κατηγορία:Καλαθοσφαιριστές Κόμπρατ Κατηγορία:Καλαθοσφαιριστές Κορισλίγκα Κατηγορία:Καλαθοσφαιριστές Σκαλιτζέρα Μπάσκετ Βερόνα Κατηγορία:Καλαθοσφαιριστές Σέριε Α2 Ιταλίας Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Ιωνικού Νίκαιας
Ιούλιος των Έστε
Βιογραφία
Ήταν τρίτος γιος του Έρκολε Α΄ δούκα της Φερράρα, από την ερωμένη του Ιζαμπέλλα Αρντουίν, που ήταν στην υπηρεσία της γυναίκας του. Είχε μεγαλύτερους αδελφούς τον Αλφόνσο Α΄ και τον Φερδινάνδο και μικρότερους τον Ιππόλυτο Α΄ και τον Σιγισμούνδο. Οι τέσσερις αδελφοί του ήταν γνήσια τέκνα του Έρκολε Α΄ από τη σύζυγό του Ελεονόρα της Ιβρέας-Τρασταμάρα, κόρη του Φερδινάνδου Α΄ της Νάπολης.
Οι δύο αντιπαραθέσεις
Ανατράφηκε στην Αυλή της Φεράρα και όταν μεγάλωσε έμενε στο παλάτσο του στη βία ντέλι Άντζελι. Φιλονίκησε δύο φορές με τον Ιππόλυτο Α΄. Αφορμή για την πρώτη διένεξη ήταν ο μουσικός δον Ραϊνάλντο του Σασουόλο, που ήταν στην υπηρεσία του Ιουλίου. Ο Ιππόλυτος Α΄ τον ήθελε για το παρεκκλήσιό του και όταν το 1504 ο πατέρας τους ασθένησε, πήγε στη Φερράρα, απήγαγε τον Ραϊνάλντο και τον κρατούσε στο φρούριο Ρόκα ντελ Τζέσο. Σε μερικούς μήνες ο Ιούλιος ανακάλυψε που βρισκόταν ο μουσικός του και με τον αδελφό του Φερδινάνδο και άλλους οπλισμένους άνδρες πήρε πίσω τον Ραϊνάλντο. Το ίδιο έτος ο Αλφόνσος Α΄ διαδέχθηκε τον πατέρα τους και ο σύμβουλός του Ιππόλυτος Α΄ του παραπονέθηκε για το συμβάν. Ο νέος δούκας εξόρισε τον Ιούλιο και τον Φερδινάνδο. Η αδελφή τους Ισαβέλλα έπεισε τον Αλφόνσο Α΄ να τους συγχωρήσει.
Ο Ιούλιος και ο καρδινάλιος Ιππόλυτος Α΄ ανακάλυψαν ότι ήταν θαυμαστές μίας κυρίας της Αυλής, της Άντζελα Μπόρτζα, ξαδέλφης της Λουκρητίας Μπόρτζα συζύγου του Αλφόνσου A΄. Η Άντζελα φαινόταν να ευνοεί τον όμορφο Ιούλιο · o Ιππόλυτος Α΄ είχε ελευθεριάζοντα ήθη και προσπαθούσε να κατακτήσει τις γυναίκες με την κομψότητά του, μάταια όμως. Όταν η Άντζελα του είπε ότι τα μάτια του Ιουλίου αξίζουν περισσότερο από το δικό του πρόσωπο, οργίστηκε ανεξέλεγκτα και έβαλε τους υπηρέτες του να περιμένουν τον Ιούλιο για να τον σκοτώσουν. Αυτός επέστρεψε μόνος από ένα ταξίδι το 1505 και οι υπηρέτες τον ξυλοκόπησαν τόσο, που τον σημάδεψαν και μαχαίρωσαν τα μάτια του. Έχασε το ένα και έβλεπε θολά από το άλλο. Ο Ιππόλυτος Α΄ έσπευσε να στείλει στο δικαστήριο τη δική του έκδοση για το συμβάν και επέτυχε να μην τιμωρηθεί. Ο Αλφόνσο Α΄ τους συμφιλίωσε.
Η συνωμοσία και η φυλάκιση
Ο Ιούλιος μνησικάκησε εναντίον του Ιππολύτου Α΄, διότι έχασε την όραση και την ωραία του εμφάνιση και εναντίον του αδελφού του δούκα, που δεν τιμώρησε τον υπαίτιο. Το επόμενο έτος οργάνωσε ένα σχέδιο με στόχο την εξόντωσή τους, μαζί με τον αδελφό του Φερδινάνδο, που θα διαδεχόταν τον δούκα και άλλους άνδρες, εχθρούς του Αλφόνσου Α΄. Οι άνδρες περίμεναν με δηλητηριασμένα εγχειρίδια τη νύχτα να περάσει ο δούκας από το δρόμο, αλλά δεν ήταν καλά οργανωμένοι και αστόχησαν και τις δύο φορές. Οι κατάσκοποι του Ιππολύτου Α΄ μάζεψαν στοιχεία του σχεδίου. Η αδελφή του Ιουλίου, η Ισαβέλλα τον συμβούλευσε να φύγει στη Μάντοβα, στον άνδρα της. Πράγματι ο Φραγκίσκος Β΄ Γκοντζάγκα δεν τον έδινε, παρά τα αιτήματα του δούκα.
Παρά την απουσία του η δίκη έγινε στο σπίτι του αδελφού τους Σιγισμούνδου. Ο Ιούλιος, ο Φερδινάνδος και τρεις άνδρες βρέθηκαν ένοχοι θανάτου. Όταν ο Αλφόνσος Α΄ απείλησε πως θα πάει με το στρατό του να πάρει τον Ιούλιο, ο Φραγκίσκος Β΄ τον παρέδωσε. Η ποινή εκτελέστηκε για τους τρεις άνδρες, αλλά των δύο αδελφών μετατράπηκε σε ισόβια κάθειρξη και η περιουσία τους κατασχέθηκε. Ο Φερδινάνδος, έπειτα από 34 έτη φυλάκισης, απεβίωσε. Ο Ιούλιος, έπειτα από 53 έτη φυλάκισης, ελευθερώθηκε στα 81 έτη του από τον εγγονό του Αλφόνσου Α΄, τον Αλφόνσο Β΄. Όταν περπατούσε στο δρόμο έκανε εντύπωση για το ότι ντυνόταν με τη μόδα που ήταν 50 έτη πριν, αλλά κυρίως για το παράστημα και τη γοητεία του, παρά τη μακρόχρονη εγκάθειρξή του.
Εξωτερικοί σύνδεσμοι
Κατηγορία:Οίκος των Έστε
Ίαν Βέρμακ
Ο Ίαν Βέρμακ (αγγλικά : Ian Vermaak), γεννημένος στις 28 Μαρτίου 1933, ήταν πρωταθλητής αντισφαίρισης από τη Νότια Αφρική.
Ο Βέρμακ αγωνίστηκε για τη Νοτιοαφρικανική ομάδα του κυπέλλου Ντέιβις σε έξι χρονιές μεταξύ 1953 και 1960 με ρεκόρ πέντε νικών και επτά ηττών. Το 1956 κέρδισε τον τίτλο στο απλό του πρωταθλήματος της Νότιας Αφρικής. Το 1959 νίκησε τον συμπατριώτη του Ray Weedon στον τελικό του "71ου Southampton Grass Court Championship" στο Λονγκ Άιλαντ της Νέας Υόρκης. Στο Πρωτάθλημα αντισφαίρισης Ανατολικής Μεσογείου στο διπλό αντρών ήταν δεύτερος το 1956, και στο διπλό μεικτό δεύτερος το 1956 και πρώτος το 1959.
Ο Βέρμακ κατατάχθηκε στον κόσμο Νο 10 από τον Lance Tingay της "The Daily Telegraph" το 1959.
Παραπομπές
Κατηγορία:Νοτιοαφρικανοί αθλητές της αντισφαίρισης
Ροβέρτος Γ΄ του Βορμς
Ο Ροβέρτος Γ΄ (Rutpert III., 781 - 834) από τον Οίκο των Ροβερτιδών ήταν Φράγκος ευγενής, κόμης του Βορμς(γκαου) και του (Όμπερ)Ράινγκαου.
Βιογραφία
Ήταν γιος του Ροβέρτου Β΄ κόμη του Εσμπαί.
Εγγονοί του ήταν οι Εύδης Α΄ και Ροβέρτος Α΄ βασιλείς των Φράγκων. Του τελευταίου εγγονός ήταν ο Ούγος Καπέτος βασιλιάς των Φράγκων, που οι απόγονοί του είναι γνωστοί ως Καπετίδες. Αυτοί ηγεμόνευσαν στη Γαλλία ως το 1848 (εκτός των ετών 1798-1814, 1815 λόγω της Γαλλικής Επανάστασης και του Ναπολέοντα Α΄).
Οικογένεια
Νυμφεύτηκε τη Βαλντράντα/Βίλτρουντ των Ουλνταριχιδών, κόρη του Άντριαν κόμη της Ορλεάνης και είχε ένα ιστορικά βεβαιωμένο τέκνο:
Πιστεύεται ότι οι δύο τους είναι γονείς και των:
Πηγές
Κατηγορία:Οίκος των Ροβερτιδών
Γιάντρανκα Γιόκσιμοβιτς
Η Γιάντρανκα Γιόκσιμοβιτς (Јадранка Јоксимовић; γεννημένη στις 26 Ιανουαρίου 1978) είναι Σέρβα πολιτικός, που διετέλεσε υπουργός Ευρωπαϊκής Ολοκλήρωσης από το 2017 έως το 2022. Είναι μέλος του Σερβικού Προοδευτικού Κόμματος (SNS), και υπηρέτησε στο παρελθόν ως υπουργός άνευ χαρτοφυλακίου, αρμόδια για την Ευρωπαϊκή Ολοκλήρωση από το 2014 έως το 2017.
Νεανικά χρόνια και εκπαίδευση
Η Γιαντράνκα Γιοκσίμοβιτς γεννήθηκε στις 26 Ιανουαρίου 1978 στο Βελιγράδι, όπου τελείωσε το δημοτικό και το γυμνάσιο.
Αποφοίτησε από τη Σχολή Πολιτικών Επιστημών του Πανεπιστημίου του Βελιγραδίου, το ακαδημαϊκό έτος 2001/2002, στο Τμήμα Διεθνών Σχέσεων. Ολοκλήρωσε τις μεταπτυχιακές της σπουδές στη Σχολή Οικονομίας και Πολιτικών Επιστημών του Πανεπιστημίου ALFA στο Βελιγράδι το 2013. Αυτή τη στιγμή κάνει διδακτορικές σπουδές στις πολιτικές επιστήμες στη Σχολή Πολιτικών Επιστημών του Πανεπιστημίου του Βελιγραδίου.
Έλαβε την υποτροφία The Promising Generation της Πρεσβείας του Βασιλείου της Νορβηγίας το 2001, καθώς και την υποτροφία του Ταμείου για Νέα Ταλέντα της κυβέρνησης της Δημοκρατίας της Σερβίας για τους πιο ταλαντούχους μαθητές στη Σερβία το 2000/2001. Ξεκίνησε την καριέρα της στη Σχολή Πολιτικών Επιστημών ως βοηθός καθηγητή διδάσκοντας τα μαθήματα Διπλωματίας και Διπλωματικής Ιστορίας και Οικονομίας της Μετάβασης.
Σερβικό Ριζοσπαστικό κόμμα και Σερβικό Προοδευτικό Κόμμα
Έγινε μέλος του Σερβικού Ριζοσπαστικού Κόμματος το 2006 και εργάστηκε εκεί ως συνεργάτης του Αλεξάνταρ Βούτσιτς για τις διεθνείς σχέσεις. Παράλληλα, ήταν μέλος της συντακτικής ομάδας του περιοδικού του κόμματος «Velika Srbija» (Μεγάλη Σερβία). Ήταν επίσης στη λίστα των βουλευτών για τις βουλευτικές εκλογές του 2008.
Ήταν μία από τους υπογράφοντες και ιδρυτές του Σερβικού Προοδευτικού Κόμματος το 2008. Είναι μέλος της Κεντρικής Επιτροπής και της Προεδρίας του Σερβικού Προοδευτικού Κόμματος. Με απόφαση του προέδρου του κόμματος ορίστηκε Διεθνής Γραμματέας του Σερβικού Προοδευτικού Κόμματος.
Κοινοβουλευτικό και υπουργικό έργο
Από το 2007 έως τα μέσα του 2009, εργάστηκε στην Εθνοσυνέλευση της Δημοκρατίας της Σερβίας ως εμπειρογνώμονας συνεργάτης της κοινοβουλευτικής ομάδας Napred Srbijo ( Εμπρός, Σερβία). Από το 2009 έως το 2012, ήταν συντάκτρια του δημοτικού ενημερωτικού δελτίου Zemunske novine (εφημερίδα Ζέμουν).
Στις βουλευτικές εκλογές του Μαΐου 2012, εξελέγη βουλευτής στην Εθνοσυνέλευση της Δημοκρατίας της Σερβίας από τη λίστα του Σερβικού Προοδευτικού Κόμματος. Στην Εθνοσυνέλευση, ήταν πρόεδρος της Επιτροπής Ελέγχου Υπηρεσιών Ασφαλείας.
Υπήρξε επίσης μέλος της Επιτροπής Ευρωπαϊκής Ολοκλήρωσης, μέλος της Μικτής Επιτροπής Σταθεροποίησης και Σύνδεσης, μέλος της Μόνιμης Αντιπροσωπείας στην Κοινοβουλευτική Συνέλευση του Συμβουλίου της Ευρώπης, επικεφαλής της αντιπροσωπείας της Κεντρικής Ευρωπαϊκής Πρωτοβουλίας και πρόεδρος της Ομάδας φιλίας με την Τουρκία.
Διορίστηκε για πρώτη φορά υπουργός άνευ χαρτοφυλακίου, αρμόδια για την ευρωπαϊκή ολοκλήρωση στην κυβέρνηση της Δημοκρατίας της Σερβίας στις 27 Απριλίου 2014. Ως υπουργός, τον Σεπτέμβριο του 2015 έστειλε επιστολή συμπαράστασης στους διοργανωτές της παρέλασης υπερηφάνειας στο Βελιγράδι. Για αυτό, έλαβε το βραβείο "Duga" (βραβείο Ουράνιο Τόξο) στις 15 Μαΐου 2015 στο Βελιγράδι από την Συμμαχία Ομοφυλόφιλων-Ετεροφυλόφιλων.
Μετά τις πρόωρες βουλευτικές εκλογές, στις 11 Αυγούστου 2016, διορίστηκε ξανά υπουργός άνευ χαρτοφυλακίου, αρμόδια για την ευρωπαϊκή ολοκλήρωση. Διορίστηκε Υπουργός Ευρωπαϊκής Ολοκλήρωσης στην κυβέρνηση της Δημοκρατίας της Σερβίας στις 29 Ιουνίου 2017.
Κατά τη συνάντηση ανώτερων πολιτικών της Νοτιοανατολικής Ευρώπης στη Σλοβενία στις 25 Απριλίου 2018, αρνήθηκε να μιλήσει σε Κροάτες δημοσιογράφους και αντ' αυτού επέλεξε να μιλήσει με τους δημοσιογράφους, που είχε φέρει μαζί της. Η Ένωση Δημοσιογράφων της Κροατίας καταδίκασε αυτή την ενέργεια.
Κατά τη διάρκεια της υπόθεσης για την εισαγωγή παιδικών εικονογραφημένων βιβλίων με ομόφυλα ζευγάρια από την Κροατία τον Μάιο του 2018, υπερασπίστηκε ενεργά την ομοφοβική δήλωση του υπουργού Νέναντ Πόποβιτς, ο οποίος είπε στον λογαριασμό του στο Twitter: «Πρέπει να μπούμε εμπόδιο σε αυτούς που θέλουν να μας πείσουν ότι δεν πειράζει που «ο Ρόκο έχει δύο μαμάδες και η Άνα δύο μπαμπάδες.»
Ιδιωτική ζωή
Μιλάει με επάρκεια αγγλικά και έχει καλή κατανόηση των γερμανικών ως ακροατής. Έχει έναν αδερφό τον Αλεξάνταρ Γιοκσίμοβιτς, που είναι επιχειρηματίας.
Εξωτερικοί σύνδεσμοι
Κατηγορία:Σέρβοι υπουργοί Κατηγορία:Σέρβες πολιτικοί Κατηγορία:Σελίδες με μη επιθεωρημένες μεταφράσεις
Μελάσα
μικρογραφία| Μελάσα Η μελάσα ή μελάσσα είναι παχύρρευστη ουσία που προκύπτει από τη διύλιση ζαχαροκάλαμου ή ζαχαρότευτλων σε ζάχαρη. Η μελάσα ποικίλλει ως προς την ποσότητα ζάχαρης, τον τρόπο εκχύλισης και την ηλικία του φυτού. Η μελάσα ζαχαροκάλαμου χρησιμοποιείται κυρίως για να γλυκάνει και να αρωματίζει τα τρόφιμα στις Ηνωμένες Πολιτείες, τον Καναδά και αλλού. Η μελάσα είναι κύριο συστατικό της εκλεκτής καστανής ζάχαρης του εμπορίου. Είναι επίσης ένα από τα κύρια συστατικά που χρησιμοποιούνται για την απόσταξη του ρουμιού.
Το γλυκό σιρόπι σόργου ονομάζεται στην καθομιλουμένη μελάσα σόργου στις νότιες Ηνωμένες Πολιτείες. Η μελάσα έχει πιο δυνατή γεύση από τα περισσότερα εναλλακτικά σιρόπια.
Όνομα
Η λέξη μελάσα προέρχεται από το melaço στα πορτογαλικά, παράγωγο της λέξης mel (μέλι) με λατινικές και αρχαιοελληνικές ρίζες.
Μελάσα από ζαχαροκάλαμο
Η μελάσα από ζαχαροκάλαμο είναι συστατικό που χρησιμοποιείται στο ψήσιμο και τη μαγειρική. Ήταν δημοφιλές στην Αμερική πριν από τον εικοστό αιώνα, όταν ήταν άφθονο και συνήθως χρησιμοποιούταν ως γλυκαντικό σε τρόφιμα και ως συστατικό για την παρασκευή μπύρας στις αποικίες. Ακόμη και ο Τζορτζ Ουάσιγκτον δημοσίευσε μια συνταγή για μπύρα μελάσα.
Για την παραγωγή μελάσας, το ζαχαροκάλαμο συλλέγεται και αφαιρούνται τα φύλλα. Στη συνέχεια εξάγεται ο χυμός του, συνήθως με κοπή, σύνθλιψη ή πολτοποίηση. Ο χυμός βράζει για να παραχθεί συμπύκνωμα και να ενθαρρυνθεί η κρυστάλλωση της ζάχαρης. Το αποτέλεσμα αυτού του πρώτου βρασμού ονομάζεται πρώτο σιρόπι («Α» μελάσα) και έχει την υψηλότερη περιεκτικότητα σε ζάχαρη. Το πρώτο σιρόπι αναφέρεται συνήθως στις νότιες Ηνωμένες Πολιτείες ως σιρόπι ζαχαροκάλαμου και όχι ως μελάσα. Η δεύτερη μελάσα ('B' μελάσα) παράγεται με δεύτερο βράσιμο και εκχύλιση ζάχαρης και έχει ελαφρώς πικρή γεύση.
Βράζοντας το σιρόπι ζάχαρης για τρίτη φορά, προκύπτει σκούρα, παχύρρευστη μελάσα («C»), γνωστή για την έντονη γεύση της. Κατά τη διάρκεια αυτής της διαδικασίας, η πλειονότητα της σακχαρόζης από τον αρχικό χυμό κρυσταλλώνεται και αφαιρείται. Το θερμιδικό περιεχόμενο της μελάσας είναι ως επί το πλείστον αποτέλεσμα της μικρής ποσότητας υπολειπόμενης περιεκτικότητας σε ζάχαρη.
Σε αντίθεση με τα εξαιρετικά επεξεργασμένα σάκχαρα, η μελάσα περιέχει σημαντικές ποσότητες βιταμίνης Β6 και μέταλλα, όπως ασβέστιο, μαγνήσιο, σίδηρος και μαγγάνιο. Μια κουταλιά της σούπας παρέχει έως και 20% της συνιστώμενης ημερήσιας αξίας καθενός από αυτά τα θρεπτικά συστατικά. Η μελάσα C είναι επίσης καλή πηγή καλίου.
Μελάσα ζαχαρότευτλων
Η μελάσα από ζαχαρότευτλα διαφέρει από τη μελάσα ζαχαροκάλαμου. Μόνο το σιρόπι που απομένει από το τελικό στάδιο κρυστάλλωσης αναφέρεται ως μελάσα. Τα ενδιάμεσα σιρόπια ανακυκλώνονται σε μονάδες κρυστάλλωσης για να μεγιστοποιηθεί η εκχύλιση. Η μελάσα τεύτλων είναι 50% ζάχαρη κατά ξηρό βάρος, κυρίως σακχαρόζη, αλλά περιέχει σημαντικές ποσότητες γλυκόζης και φρουκτόζης. Η μελάσα τεύτλων είναι περιορισμένη σε βιοτίνη (βιταμίνη Η ή Β7) για την ανάπτυξη των κυττάρων και ως εκ τούτου μπορεί να συμπληρωθεί με μια πηγή βιοτίνης. Η περιεκτικότητα σε μη ζάχαρη περιλαμβάνει πολλά άλατα, όπως ασβέστιο, κάλιο, οξαλικό και χλώριο. Περιέχει βεταΐνη και τον τρισακχαρίτη ραφινόζη. Αυτά προκύπτουν από τη συγκέντρωση του αρχικού φυτικού υλικού ή άλλων χημικών ουσιών κατά την επεξεργασία και είναι δυσάρεστα για τον άνθρωπο. Ως εκ τούτου, χρησιμοποιείται κυρίως ως πρόσθετη ύλη ζωοτροφών (γνωστή ως τροφή με μελάσα ζαχαρότευτλων) ή ως πρώτη ύλη ζύμωσης.
Επιπρόσθετη ζάχαρη μπορεί επίσης να εξαχθεί από τη μελάσα τεύτλων με μια διαδικασία γνωστή ως αποζαχαροποίηση. Η διαδικασία χρησιμοποιεί χρωματογραφία βιομηχανικής κλίμακας για τον διαχωρισμό της σακχαρόζης από τα συστατικά που δεν περιέχουν ζάχαρη. Η τεχνική είναι οικονομικά βιώσιμη σε περιοχές που προστατεύονται από το εμπόριο, όπου η τιμή της ζάχαρης υποστηρίζεται πάνω από την τιμή της αγοράς. Ως εκ τούτου, εφαρμόζεται στις ΗΠΑ και σε μέρη της Ευρώπης. Η μελάσα ζαχαρότευτλων καταναλώνεται ευρέως στην Ευρώπη (για παράδειγμα στη Γερμανία, όπου είναι γνωστή ως Zuckerrübensirup ). Η μελάσα χρησιμοποιείται επίσης στην παραγωγή μαγιάς.
Μελάσα φρούτων
Η μελάσα ροδιού είναι παραδοσιακό συστατικό στη μαγειρική της Μέσης Ανατολής. Φτιάχνεται σιγοβράζοντας ένα μείγμα από χυμό ροδιού, ζάχαρη και χυμό λεμονιού και μειώνοντας το μείγμα για περίπου μία ώρα μέχρι να αποκτήσει σύσταση του σιροπιού.
Μη θειούχα μελάσα
Πολλά είδη μελάσας που κυκλοφορούν στην αγορά ονομάζονται μη θειούχα. Στο παρελθόν, πολλά τρόφιμα, συμπεριλαμβανομένης της μελάσας, επεξεργάζονταν με συντηρητικό διοξειδίου του θείου, βοηθώντας στην εξόντωση μούχλας και βακτηρίων. Το διοξείδιο του θείου χρησιμοποιείται επίσης ως λευκαντικός παράγοντας για να βοηθήσει να ανοίξει το χρώμα της μελάσας. Οι περισσότερες μάρκες έχουν εγκαταλείψει τη χρήση διοξειδίου του θείου στη μελάσα επειδή η μη επεξεργασμένη μελάσα έχει ήδη σχετικά σταθερή φυσική διάρκεια ζωής. Η κακή γεύση και η ίχνη τοξικότητας χαμηλών δόσεων διοξειδίου του θείου είναι επίσης παράγοντες που οδήγησαν στην αφαίρεση της χρήσης του.
Θρεπτική αξία
Η μελάσα αποτελείται από 22% νερό, 75% υδατάνθρακες και πολύ μικρές ποσότητες (0,1%) λίπους. Δεν περιέχει πρωτεΐνη. Σε ποσότητα αναφοράς 100 γραμμαρίων, η μελάσα είναι μια πλούσια πηγή (20% ή περισσότερο της Ημερήσιας Αξίας) βιταμίνης Β6 και αρκετών διαιτητικών μετάλλων, όπως μαγγάνιο, μαγνήσιο, σίδηρος, κάλιο και ασβέστιο.
Τα σάκχαρα στη μελάσα είναι σακχαρόζη (29% των συνολικών υδατανθράκων), γλυκόζη (12%) και φρουκτόζη (13%) (στοιχεία από τον διατροφικό πίνακα του USDA).
Παραπομπές
Κατηγορία:Ζάχαρη Κατηγορία:Βιοκαύσιμα
Μύρτου
Η Μύρτου είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Μπόγιαν Μπογκντάνοβιτς
Ο Μπόγιαν Μπογκντάνοβιτς (κροατικά: Bojan Bogdanović) (γενν. 18 Απριλίου 1989) είναι Κροάτης, γεννημένος στη Βοσνία, επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τους Γιούτα Τζαζ.
Εκπροσωπεί την Εθνική Κροατίας.
Πρώτα χρόνια
Γεννημένος στο Μόσταρ της Βοσνίας και Ερζεγοβίνης, ο Μπογκντάνοβιτς ξεκίνησε την καριέρα του το 2004 με τον σύλλογο της γενέτειράς του, την ΧΚΚ Ζρίνσκι Μόσταρ, όπου έπαιξε για μία σεζόν. Το 2005, υπέγραψε πενταετές συμβόλαιο με τη Ρεάλ Μαδρίτης, αλλά δόθηκε δανεικός πίσω στη Ζρίνσκι Μόσταρ για τη σεζόν 2005–06. Τις σεζόν 2006–07 και 2007–08, έπαιξε για την ομάδα νέων της Ρεάλ Μαδρίτης, τη Ρεάλ Μαδρίτης Β, στο πρωτάθλημα 4ης Κατηγορίας της Ισπανίας. Το 2008, δόθηκε δανεικός στην ΚΜ Μούρθια για τη σεζόν 2008–09. Τον Ιανουάριο του 2009, εντάχθηκε ξανά στην Ρεάλ Μαδρίτης Β. Μετά τη σεζόν 2008–09, αποχώρησε από τη Ρεάλ Μαδρίτης.
Τσιμπόνα Ζάγκρεμπ (2009–2011)
σύνδεσμος=//upload.wikimedia.org/wikipedia/commons/thumb/6/6d/Bojan_Bogdanovi%C4%87_2010.jpg/100px-Bojan_Bogdanovi%C4%87_2010.jpg|αριστερά|μικρογραφία|213x213εσ| Ο Μπογκντάνοβιτς με την Τσιμπόνα Τον Αύγουστο του 2009, ο Μπογκντάνοβιτς υπέγραψε τετραετές συμβόλαιο με την Τσιμπόνα Ζάγκρεμπ. Τον Ιούλιο του 2010 υπέγραψε τριετή επέκταση συμβολαίου με την ομάδα. Μετά τη σεζόν 2010–11, αποχώρησε από την Τσιμπόνα.
Φενέρμπαχτσε (2011–2014)
Στις 19 Ιουνίου 2011, ο Μπογκντάνοβιτς υπέγραψε πολυετές συμβόλαιο με τη Φενέρμπαχτσε. Στις 23 Ιουνίου 2011, επιλέχθηκε με την 31η συνολική επιλογή στο NBA Ντραφτ του 2011 από τους Μαϊάμι Χιτ. Αργότερα ανταλλάχθηκε στους Μινεσότα Τίμπεργουλβς και στη συνέχεια ξανά στους Νιου Τζέρσεϊ Νετς τη νύχτα του ντραφτ.
Τον Σεπτέμβριο του 2012, η Φενέρμπαχτσε επιβεβαίωσε ότι ο Μπογκντάνοβιτς θα επέστρεφε για τη σεζόν 2012-13. Τον Ιούλιο του 2013, μετά από μια αποτυχία των διαπραγματεύσεων με τους Μπρούκλιν Νετς για πιθανή εξαγορά συμβολαίου, ο Μπογκντάνοβιτς ανακοίνωσε την απόφασή του να επιστρέψει στη Φενέρμπαχτσε για τη σεζόν 2013-14.
Μπρούκλιν Νετς (2014–2017)
Στις 11 Νοεμβρίου 2015, ο Μπογκντάνοβιτς βοήθησε τους Νετς να καταγράψουν την πρώτη τους νίκη στη σεζόν, σημειώνοντας 22 πόντους στη νίκη με 106-98 επί των Χιούστον Ρόκετς. Στις 15 Μαρτίου 2016, σημείωσε 44 πόντους (ρεκόρ καριέρας) σε μια νίκη με 131–114 επί των Φιλαδέλφια 76ερς. Ήταν οι περισσότεροι πόντοι για παίκτη των Νετς από τότε που ο Ντερόν Ουίλιαμς σκόραρε 57 πόντους στις 4 Μαρτίου 2012 και οι περισσότεροι από οποιονδήποτε παίκτη των Νετς από τότε που η ομάδα μετακόμισε στο Μπρούκλιν πριν από τη σεζόν 2012-13. Στο φινάλε της κανονικής περιόδου των Νετς στις 13 Απριλίου, ισοφάρισε το ρεκόρ καριέρας του με 7 τρίποντα και σκόραρε 29 πόντους σε μια ήττα με 103–96 από τους Τορόντο Ράπτορς. Οι Νετς έχασαν τους τελευταίους 10 αγώνες της σεζόν και ολοκλήρωσαν με ρεκόρ 21–61.
Στο πρώτο παιχνίδι της σεζόν των Νετς, στις 26 Οκτωβρίου 2016, ο Μπογκντάνοβιτς σημείωσε 21 πόντους για την ομάδα σε μια ήττα με 122–117 από τους Μπόστον Σέλτικς.
Ουάσινγκτον Ουίζαρντς (2017)
σύνδεσμος=//upload.wikimedia.org/wikipedia/commons/thumb/e/ed/Mario_Hezonja%2C_Bojan_Bogdanovic_%2833236676916%29.jpg/220px-Mario_Hezonja%2C_Bojan_Bogdanovic_%2833236676916%29.jpg|δεξιά|μικρογραφία| Ο Μπογκντάνοβιτς (φόντο) με τους Ουίζαρντς τον Μάρτιο του 2017. Στις 22 Φεβρουαρίου 2017, ο Μπογκντάνοβιτς δόθηκε ως ανταλλαγή, μαζί με τον Κρις ΜακΚάλα, στους Ουάσινγκτον Ουίζαρντς, με αντάλλαγμα τους Άντριου Νίκολσον, Μάρκους Θόρντον και ένα προστατευμένο ντραφτ του 2017. Την 1η Μαρτίου 2017, σημείωσε 27 πόντους σε μια νίκη με 105–96 επί των Τορόντο Ράπτορς. Στις 7 Μαρτίου, σημείωσε 29 πόντους και σημείωσε ρεκόρ ελεύθερων βολών για την ομάδα, με 16 στις 16, σε μια νίκη με 131–127 επί των Φοίνιξ Σανς.
Ιντιάνα Πέισερς (2017–2019)
Στις 10 Ιουλίου 2017, ο Μπογκντάνοβιτς υπέγραψε με τους Ιντιάνα Πέισερς. Στο ντεμπούτο του για τους Πέισερς στην έναρξη της σεζόν στις 18 Οκτωβρίου 2017, ο Μπογκντάνοβιτς σημείωσε 14 πόντους σε μια νίκη με 140–131 επί των Μπρούκλιν Νετς. Στις 5 Φεβρουαρίου 2018, σημείωσε 29 πόντους (ρεκόρ σεζόν) σε μια ήττα με 111–102 από τους Ουάσινγκτον Ουίζαρντς. Στις 5 Μαρτίου 2018, σημείωσε 29 πόντους σε μια νίκη με 92–89 επί των Μιλγουόκι Μπακς. Στο 3ο παιχνίδι της σειράς πλέι οφ του πρώτου γύρου των Πέισερς εναντίον των Κλίβελαντ Καβαλίερς, ο Μπογκντάνοβιτς σημείωσε 19 από τους 30 πόντους του στο δεύτερο ημίχρονο, με 7 στα 9 τρίποντα, σε μια νίκη με 92-90, όπου οι Πέισερς προηγήθηκαν με 2-1. Τελικά, οι Πέισερς έχασαν τη σειρά σε 7 παιχνίδια.
Την 1η Δεκεμβρίου 2018, ο Μπογκντάνοβιτς σημείωσε 27 πόντους (ρεκόρ σεζόν) σε μια ήττα με 111–110 από τους Σακραμέντο Κινγκς. Στις 2 Φεβρουαρίου 2019, σημείωσε νέο ρεκόρ σεζόν με 31 πόντους σε μια νίκη με 95–88 επί των Μαϊάμι Χιτ. Στις 7 Φεβρουαρίου, σκόραρε 29 πόντους σε μια νίκη με 116–92 επί των Λος Άντζελες Κλίπερς. Στις 11 Φεβρουαρίου, αναδείχθηκε Παίκτης της Εβδομάδας στην Ανατολική Περιφέρεια για την 17η Εβδομάδα της σεζόν 2018–19, σηματοδοτώντας έτσι το πρώτο του βραβείο παίκτη της εβδομάδας στην καριέρα του. Στις 28 Φεβρουαρίου, σημείωσε νέο ρεκόρ σεζόν με 37 πόντους σε μια νίκη με 122–115 επί των Μινεσότα Τίμπεργουλβς. Στις 24 Μαρτίου, σκόραρε 26 από τους 35 πόντους του στο πρώτο ημίχρονο της νίκης των Πέισερς με 124–88 επί των Ντένβερ Νάγκετς.